גלוסותריום

גלוסותריום (שם מדעי: Glossotherium; מילולית: "לשון בהמה") הוא סוג של יונק נכחד מקבוצת עצלני הקרקע שחי באמריקה הדרומית בסוף הפליוקן ועד תחילת ההולוקן, התור הנוכחי מלפני 2,500,000 שנה עד לפני 10,000 שנה.

מאפיינים 
הגלוסותריום היה הולך על ארבע שהיה קרוב לעצלנאים המודרניים אך לא חי על העצים והיה כבד מכדי לטפס. הוא היה בעל כפות רחבות וחזקות ובהם זוג טפרים. לסתותיו היו חלשות ובעלות שיניים קטנות והוא היה קרובו של המילודון ושל הפרמילודון מצפון אמריקה. גובהו הגיע לארבעה מטרים ומשקלו ל-1.5 טון.

העצלן התגלה בחפירות שונות באמריקה הדרומית במדינות: ברזיל, ארגנטינה, ונצואלה, אקוודור, פרו, בוליביה, צ'ילה, אורוגוואי ופרגוואי. ככל הנראה התקיים הגלוסותריום עד לפני 10,000 שנה ונכחד מסיבות לא ברורות. ככל הנראה הוא היה יצור איטי שחי במישורי עשב לחים וניזון מאכילת עלי עצים שהוא כיפף בעזרת כפותיו הגדולות. היו לו מעט אויבים, שהעיקרי מביניהם היה הסמילודון.

קישורים חיצוניים

טקסונים שתוארו בידי ריצ'רד אוון
יונקים שחיו בפליוקן באמריקה הדרומית
יונקים שחיו בפליסטוקן באמריקה הדרומית
מאובני טקסונים שתוארו ב-1840
מגה-פאונה של הפליסטוקן באמריקה הדרומית
מילודוניים
טקסונים שהתפתחו בפליוקן